ལན།འདས་པའི་ལོ་ངོ་དེ་དག་ནང་བོད་ཡིག་ཐོག་ལ་འགྱུར་བ་གང་ཙམ་ཕྱིན་ཡོད།བོད་ཡིག་རྒྱལ་སྤྱིའི་གཅིག་གྱུར་ཨང་རྟགས་ཅན་དར་ཁྱབ་བྱུང་བར་བརྟེན་བོད་ཕྱི་ནང་གཉིས་ཀ་གཅིག་གྱུར་དང་།ཡིག་གཟུགས་ལའང་སྔོན་མ་དང་བསྡུར་ན་གྲངས་ཀ་དང་ནུས་པ་སྤུས་ཀ་བཅས་ཡར་རྒྱས་གང་ཙམ་ཕྱིན་ཡོད།ཡིག་གཟུགས་རྙིང་བ་ཁག་བརྗེ་སྒྱུར་བཅས་ཀྱི་ཐད་ལ་ཡར་རྒྱས་ཕྱིན་ཡོད།ལྷག་པར་དྲ་ཐོག་དུ་ལོ་ངོ་འདི་དག་བོད་ཡིག་གི་རྣམ་པ་མངོན་གསལ་དོད་པོའི་ཡར་རྒྱས་ཕྱིན་འདུགའོན་ཀྱང་ཁྱོན་ཡོངས་ནས་བལྟས་ན་ད་དུང་རྗེས་ལུས་རེད།དེ་མིན་ཚིག་མཛོད་དང་ཞུ་དག་གཏོང་བྱེད་བརྡ་སྤྲོད་འགྲོ་སྟངས་ཡི་གེ་ཀློག་འདོན་བཅས་སྐད་ཡིག་དང་འབྲེལ་བའི་མཉེན་ཆས་ཐད་ནས་ཧ་ཅང་རྗེས་ལུས་རེད།དེང་སང་ཡི་གེའི་ལས་ཀ་ལས་མཁན་ཞིག་ཡིན་ཕྱིན་ཕལ་ཆེ་བས་གློག་ཀླད་བེད་སྤྱོད་གཏོང་གིན་འདུགཡིན་ཡང་སྤྱི་ཡོངས་ནས་བཤད་ན་གློད་ཀླད་བེད་སྤྱོད་གཏོང་བའི་རྒྱུན་ཤེས་ཐད་ནས་སྐྱོ་བོ་རེད།དེར་བརྟེན་ཉེ་སྔོན་རྡ་སར་བོད་ཡིག་དཔེ་དེབ་དང་དུས་དེབ་ཚགས་ཤོག་སྒྲིག་སྟངས་བཅས་ཀྱི་ཐད་ལ་ཟབས་སྦྱོང་གོ་སྒྲིག་བྱས་པ་ཡིན།སྐབས་དེར་རྒྱ་གར་བལ་ཡུལ་བཅས་ཀྱི་ཚོགས་སྡེ་ཁག་༤༢ཀྱི་རྩོམ་སྒྲིག་དང་དཔེ་དེབ་ཇུས་འགོད་མཁན་༨༢འཛོམས་ཡོད།ཉིན་བདུན་རིང་ཚོགས་པ་ཡིན།སྤྱི་ཚོགས་ནང་གློག་ཀླད་བེད་སྤྱོད་གཏོང་བ་ལས་སྟབས་བདེའི་འགྲོ་སྟངས་ཤེས་མཁན་དཀོན་པོ་རེད།